Қасымова Лаура Серікқызының

«6D050300 – Психология» мамандығы бойынша PhD философия докторы ғылыми дәрежесін алу үшін

«Қазақстандық жастардың құндылық бағдарларының психологиялық аспектілері»

тақырыбындағы диссертациялық жұмысына

**АННОТАЦИЯ**

**Зерттеудің өзектілігі.** Қазақстан Республикасының 2011-2020 жылдар кезеңіне арналған Білім беруді дамыту жөніндегі мемлекеттік бағдарламасы адам капиталы құндылығының, өркениетті қоғамды негізгі құрушы тұрғысынан қазақстандық жастардың тұлғалық дамуының қажеттілігін атап көрсеткен. Осыған байланысты аталған зерттеу тақырыбының өзекті екені анық. Қазіргі таңда мемлекетте жаңа әлеуметтік шындыққа сәйкес, құндылық бағдарлар мен қалыптасқан пікірлерді қайта бағалаудан өткізу үрдісі қажет етіледі. Құндылық бағдарлар тарихи, әлеуметтік және жеке тұлғалық оқиғалардың нәтижелерін зерделегеніміз сияқты әлеуметтік әрі жекелеген өзгерістердің даму үрдісін қадағалауда көрсеткіштер болып табылады. Құндылықтардың өзгерісін және оларды ұрпақтан ұрпаққа табыстау мәселесін түсіну жеке тұлғалық құндылықтар мен әлеуметтік аксиомалардың қалыптасу негізінде жатқан терең психологиялық үрдістерді қарастыруға мүмкіндік береді.

Аталған тақырыптың өзекті болғанына және түрлі авторлар жиырма жыл бойы осы феноменді сан алуан қырынан зерттеп келе жатқанына қарамастан, қазақстандық жастардың заманауи жеке тұлғасын қалыптастыруда олардың алатын рөлін тереңірек ашып көрсету үшін құндылық бағдарлардың қалыптасқан пікірлермен өзара байланысын жүйелі түрде зерттеу қажет деп есептейміз.

Сөйтіп, қазақстандық жастардың заманауи құндылықтық бағдарларына ықпалын тигізіп отырған түрлі өзгеріске ұшыраған әлеуметтік жағдайлар арасында қарама-қайшылықтар бар екенін, сондай-ақ жас ерекшелік пен гендерлік факторларды ескере отырып құндылық бағдарлардың ерекшеліктері психология ғылымында лайықты деңгейде зерттелінбегенін анық байқауға болады.

**Зерттеудің болжамы:** егер қазақстандық жастардың заманауи құндылықтық бағдарларының ерекшеліктерін эксперимент жүзінде анықтап, жас ерекшелік пен гендерлік факторлардың рөлін ашып көрсеткен жағдайда, бұл жалпы тұлғаның және оның пікірі мен негізгі құндылықтарының дамуын, қалыптасу жолдарына болжам жасап, оны оңтайландыруға мүмкіндік береді деп пайымдаймыз.

Қазақстан Республикасының 2011-2020 жылдарға кезеңіне арналған Білім беруді дамыту туралы мемлекеттік бағдарламасының негізгі міндеттері өскелең ұрпақты рухани-адамгершілік тұрғыда тәрбиелеу және бәсекеге қабілетті әрі толыққанды маман ретінде оларға білім беру болып табылатындықтан, бұл мәселенің өзектілігі күшейе түседі.

**Зерттеу мақсаты -** гендерлік және жас ерекшелік факторлар аясында қазіргі заман жастарының құндылық бағдарларының психологиялық аспектерлерін зерттеу.

**Зерттеу объектісі** – қазіргі қазақстандық жастардың жеке тұлғалық даму үрдісі.

**Зерттеу пәні** – қазіргі қазақстандық жастардың құндылықтық бағдарларының психологиялық аспектелері.

Зерттеудің мақсаты, объектісі, пәні мен болжамына сәйкес келесі **міндеттер** тұжырымдалды:

1. Психологиялық аспектілер тұрғысынан шетелдік және отандық әдебиеттерде құндылық бағдарлардың теориялық-әдіснамалық негіздеріне талдау жасау.

2. Қазақстандық жастардың жеке тұлғалық құрылымында құндылық бағдарлар жүйесінің орны мен рөлін және дамуын анықтау, оның болмысына кеңінен сипаттама беру.

3. Заманауи инновациялық компьютерлік технологияларды қолдана отырып, қазақстандық таңдау тобына арнап Әлеуметтік аксиомалар мен Ш. Шварцтың Құндылықтар сауалнамасының авторлық модификацияларын қолдану арқылы қазақстандық жастардың құндылық бағдарларын эксперимент жүзінде зерттеу.

4. Алынған мәліметтердің негізінде заманауи инновациялық компьютерлік технологияларды қолдану бойынша тәжірибелік ұсыныстар әзірлеу.

**Зерттеу тақырыбының ғылыми жаңалығы**:

- қазіргі заман шындығына сай, құндылық бағдарларға кешенді мәлімді сипаттама берілді;

- қазіргі жастардың құндылықтық бағдарларының ерекшеліктері эксперимент жүзінде анықталды;

- жалпы әлеуметтік пікірілер жүйесінің элементтері ретінде әлеуметтік аксиомалар мен құндылық бағдарлар арақатынасында бірегей тәсілдеме жасалды;

- қазақстандық жастардың негізгі құндылық бағдарлары мен нанымдарында көрініс табатын тұрақты және типтік сипатының сақталуы теориялық және эмпирикалық тұрғыдан дәлелденді;

- қазақстандықтардың құндылықтық бағдарлар мен әлеуметтік аксиомалар жүйесін он-лайн жүзінде зерттеу үшін «Qualtrics» бағдарламалық жабдықтамасы тұңғыш рет қолданылды;

- Қазақстанда тұңғыш рет К.Леунг және М.Бондтың «Әлеуметтік аксиомалар» сауалнамасына және Ш. Шварцтың құндылықтар сауалнамасына авторлық модификация жасалды.

**Зерттеудің теориялық маңыздылығы мынада:**

- Қазіргі жастар құндылықтарының әлеуметтік-психологиялық ерекшеліктері туралы дифференциялдық психологиясы мен әлеуметтік, жас ерекшелік және тұлғалық психологиясы, олардың жас ерекшелік және гендерлік өсу жолы теориялық ізденістермен толықты;

- қоғамның мәдени сабақтастығы мен тұрақтылығын қамтамасыз ететін құндылықтардың ұрпақтан ұрпаққа жеткізетін мұрагерлік тетіктердің және жеке тұлға құрылымында құндылық бағдарлардың қалыптасу, дамуының теориялық-әдіснамалық негіздері зерттелінді;

Әлеуметтік ұғымдар құрылымындағы құндылық бағдарлар мен әлеуметтік нанымдардың байланысы дәлелденді.

**Зерттеудің практиқалық маңыздылығы келесіде:**

- қазақстандық таңдау жинағында зерттеу жүргізу үшін қазақ және орыс тілдерінде Шварцтың құндылықтар және әлеуметтік аксиомаларға арналған сауалнамаларының негізінде авторлық нұсқасы құрылды;

- әлеуметтік-психологиялық үрдістердің дамуын болжауға арналған үшін әлеуметтік-демографиялық топтардағы нанымдар мен құндылықтық бағдарлардың өзгерісін зерттеу нәтижесінде алынған мәліметтер қолданылды;

- Ш. Шварцтың құндылықтарға және К. Леунг, М.Бондтың әлеуметтік аксиомаларға арналған кросс-мәдени зерттеулері жаңа ізденістермен байытылды;

Жоғарғы білім беру саласындағы жастар саясаты мен білім беру бағдарламасын құрастыруда, сондай-ақ психологтарды дайындау және қайта даярлау үдерістерінде өткізулерде зерттеудің нәтижелері қолданылуы мүмкін.

Диссертациялық зерттеудің негізгі қорытындылары 10 мақалада жарық көрді, оның ішінде Томсон Рейтер компаниясының ақпараттық базасы бойынша (ISI Web of Knowledge, Thomson Reuters) нөлден жоғары импакт-факторы бар халықаралық ғылыми басылымда 1 ғылыми мақала; Қазақстан Республикасы Білім және ғылым министрлігінің Білім және ғылым комитеті ұсынған басылым көздерінде 3 мақала; халықаралық ғылыми-тәжірибелік конференция материалдарында 6 мақала (оның 5-еуі шетелдік конференциялар жинағында) жарияланды.